system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Didier Drogba.
assistant
Didier Yves Drogba Tébily (; )  un fost fotbalist ivorian care a evoluat pe postul de atacant.

Didier Drogba este golgheterul all-time al echipei naționale de fotbal a Coastei de Fildeș. De asemenea, Drogba este al patrulea golgheter all-time al lui Chelsea și a marcat cele mai multe goluri pentru Chelsea decât orice alt jucător străin. În octombrie 2012, el a fost votat de fanii lui Chelsea drept cel mai bun jucător din istoria clubului. Atributele sale cheie includ puterea lui fizică, abilități de joc aerian și puterea lui de a rămâne în posesia mingii.
 
După ce a jucat în echipele de tineret, Drogba și-a făcut debutul profesional la vârsta de 18 ani în Ligue 2 la Le Mans. El a semnat primul său contract profesionist la 21 de ani, dar nu a jucat până în sezonul 2002-03, când a marcat 17 goluri în 34 de apariții în Ligue 1 pentru Guingamp. În același sezon și-a făcut prima sa apariție internațională pentru Coasta de Fildeș, în septembrie, și a marcat primul lui gol la națională. S-a mutat la Olympique de Marseille în 2003, pentru £ 3,3 milioane. Succesul său la Olympique de Marseille a continuat, fiind al treilea cel mai mare marcator din Ligue 1, cu 19 goluri și a ajutat clubul să ajungă în 2004 în finala Cupei UEFA. 

Pe 8 august 2014 a anunțat că se retrage de la echipa națională.

Cariera de club
Didier Drogba s-a născut în Coasta de Fildeș și la vârsta de 5 ani, el a fost trimis să locuiască în Franța, alături de unchiul său, Michel Goba, și el fotbalist profesionist. Lui Drogba i s-a făcut dor de casă și s-a întors în Abidjan după 3 ani. El a fost însă nevoit să se reîntoarcă în Franța, deoarece părinții lui și-au pierdut slujbele. În 1991, părinții săi s-au stabilit și ei în Franța, la Vannes. În 1993, s-au mutat în Antony în suburbiile Parisului. Atunci, Didier s-a mutat și el la Paris să locuiască cu părinții săi. Aici, el a început să joace fotbal organizat, la o echipă locală.

Drogba și-a început cariera la Levallois SC, unde și-a câștigat reputația de golgheter la echipa de juniori a clubului. El și-a câștigat astfel un loc în echipa de seniori a clubului. A debutat la doar 18 ani, dar nu l-a impresionat pe Jacques Loncar, antrenorul de la Levallois.

Le Mans
Didier Drogba a debutat la echipa din Ligue 2 Le Mans. La 21 de ani, Drogba a avut primul copil care i-a dat numele Isaac. În primul sezon Drogba a marcat 7 goluri în 30 de meciuri, dar în următorul sezon s-a accidentat locul fiindu-i luat de către Daniel Cousin.

Guingamp (2002-2003)
La jumătatea sezonului 2001-2002 Guingamp l-a remarcat pe Drogba și l-a cumpărat cu suma de 80.000 de lire. În returul lui 2001-2002, Drogba a jucat 11 meciuri pentru Guingamp și a înscris 3 goluri. Deși a ajutat echipa să rămână în prima ligă, tânărul atacant nu a impresionat. Următorul sezon, Drogba a înscris 17 goluri în 34 de partide, iar Guingamp a terminat pe locul 7 în Ligue 1. El i-a lăudat pe coechipierii săi, mai ales pe prietenul său Florent Malouda, recunoscând că fără coechipierii săi nu ar fi reușit să marcheze atât de multe goluri.

Marseille (2003-2004)
Drogba a fost cumpărat de la Marseiile după sezonul 2002-2003 la Guincamp pentru 3,3 milioane de lire sterline. Antrenorul care l-a adus pe Drogba, Alain Perrin, a fost demis imediat după venirea lui Drogba. În locul său a fost instalat José Anigo. Drogba a înscris 19 goluri pentru Olympique Marseille și a primit titlul de „Jucătorul anului în Franța”. El a înscris 5 goluri și în UEFA Champions League, și un gol în Cupa UEFA împotriva lui Newcastle United. La finalul sezonului, a fost transferat de Chelsea pentru 24 de milioane de lire sterline. Drogba este încă apreciat la Marseille, mulțimea de pe Stade Velodrome continuând să-i strige numele. Tricoul său de la Olympique de Marseille, purtat un singur sezon, este numit Notre-Dame de la Garde, după ce Drogba l-a prezentat Catedralei din Marseille.

Chelsea (2004-2012)

2004-2005
Drogba a semnat cu Chelsea în iulie 2004. A marcat primul gol în Premier League la cel de-al treilea meci, jucat împotriva lui Crystal Palace. El s-a accidentat într-o partidă cu Liverpool FC și a stat în afara terenului mai bine de 2 luni. A înscris 16 goluri în primul lui sezon: 10 în Premiership, 5 în Championbs League și unul în Cupa Ligii. În acel sezon, doar Thierry Henry l-a depășit la raportul dintre numărul de meciuri și numărul de goluri. Sezonul a fost foarte bun pentru Chelsea, care a câștigat Premier League pentru a doua oară după 50 de ani și Cupa Ligii Angliei învingând-o pe Liverpool cu 3-2 după prelungiri, pe Millennium Stadium. Drogba a jucat un rol important pentru Chelsea în Champions League. Chelsea a ajuns până în semifinalele competiției. Drogba a marcat împotriva foștilor rivali de la Paris Saint-Germain, și două goluri împotriva celor de la Bayern München.

2005-2006
Drogba a avut un start bun de sezon în 2005. El a înscris 2 goluri în Community Shield, trofeu câștigat împotriva lui Arsenal. La ambele goluri, Drogba a exploatat greșelile tânărului fundaș, Philippe Senderos. A fost decalrat de două ori omul meciului în două partide câștigate cu 4-1; cu Liverpool pe Anfield și West Ham United unde a marcat primul gol și a pasat pentru Hernán Crespo. Drogba a fost acuzat că de multe ori trișează după ce s-a folosit de mână pentru a înscrie al doilea gol împotriva lui Manchester City. După o săptămână, Drogba a încercat din nou să se folosească de mână în meciul cu Fulham, dar golul său nu a fost validat. După acel meci, într-un interviu către BBC, el a spus „Uneori trișez, alteori nu. Eu nu trișez, eu îmi fac doar jocul.” Oamenii de fotbal au spus că poate el nu s-a exprimat corect, deoarece el se adapta la viața din Anglia și nu știa prea bine limba. Chelsea a câștigat campionatul pentru a doua oară consecutiv cu două etape înainte de final. Drogba a câștigat premiul pentru cel mai bun pasator în sezonul 2005-06, cu 11 pase de gol. El a înscris din nou 16 goluri: 12 în Premier League, 2 în Community Shield, unul în Champions League și unul în Cupa Angliei. Pe 11 iunie 2006, Drogba a spus că este gata să semneze un nou contract cu Chelsea și să joace alături de noii veniți: Michael Ballack, Andriy Shevchenko, Salomon Kalou și John Obi Mikel. Sezonul următor, după plecările lui Hernán Crespo și Damien Duff, Mourinho a schimbat tactica din 4-4-2 în 4-4-3. Astfel, prezența lui Drogba pe teren a devenit mai sigură, alături de cea a ucraineanului Andriy Shevchenko.

2006-2007

După plecarea lui Damien Duff la Newcastle United, Drogba a predat tricoul cu numărul 15 pe care îl primise în 2004 și a primi tricoul cu numărul 11, care rămăsese liber după plecarea lui Duff. Sezonul 2006-07 a fost încununat de succese pentru Drogba care a marcat 33 de goluri în toate competițiile, mai mult decât în primele două sezoane la Chelsea. El a înscris 20 de goluri în Premier League și a câștigat Gheata de Aur. El a devenit primul jucător de la Kerry Dixon în 1984-85 care marchează mai mult de 30 de goluri într-un sezon pentru Chelsea. Drogba a marcat 20 de goluri în Premier League, 5 în UEFA Champions League, 3 în Cupa Angliei și 4 în Cupa Ligii. A marcat goluri din interiorul careului de 16 m împotriva lui Liverpool, Everton, un gol în minutul 93 cu FC Barcelona pe Camp Nou și ambele goluri din finala Cupei Ligii câștigată în fața lui Arsenal cu 2-1. A înscris două hat-trickuri împotriva lui Watford și Levski Sofia în Champions League, primul hat-trick al lui Chelsea de la cel al lui Gianluca Vialli în Cupa UEFA Winners în 1997. În ultimul meci al sezonului, Drogba a marcat golul victoriei în finala Cupei Angliei cu Manchester United de pe Wembley. El s-a alăturat lui Norman Whiteside, (Manchester United în 1983) și Mark Hughes (Manchester United în 1994), jucători care au marcat în același sezon și în Cupa Angliei și în Cupa Ligii. În ianuarie 2007, Drogba a fost numit Jucătorul Ivorian al Anului după ce s-a luptat cu Kader Keita de la OSC Lille, Aruna Dindane de la Lens și Kolo Toure de la Arsenal. În martie, a fost numit fotbalistul african al anului în fața camerunezului Samuel Eto'o de la Barcelona și ghanezului Michael Essien. A fost numit și în Echipa Premier League a anului desemnată de PFA. A fost pe locul doi după Cristiano Ronaldo la premiul Jucătorul Anului în Premier League desemnat de PFA. În amrtie 2007, fratele mai tânăr al lui Drogba, Joё a încercat să intre și el în fotbalul englez la Leyton Orient, dar a fost refuzat.

2007-2008

Sezonul 2007-08 a început prost pentru Drogba odată cu plecarea lui José Mourinho. El a declarat că: „Plecarea lui Mourinho distruge familia care s-a creat la club. Mulți dintre noi obișnuiau să joace pentru antrenor. Acum trebuie să găsim altă sursă de motivație.” După plecarea lui José Mourinho, în revista France Football a apărut o altă declarație a lui Drogba: „Vreau să plec de la Chelsea. Ceva s-a rupt la Chelsea. Ruptura este mare în vestiar.” Deși a semnat un contract pe 4 ani cu Chelsea în 2006 a spus că ar fi interesat să joace la cuburi mari precum Barcelona, Real Madrid, AC Milan sau Inter Milano. Mai târziu, a declarat că a regretat acea declarație și că este dedicat sută la sută clubului Chelsea. În curând, a recâștigat încrederea fanilor după ce a marcat în un gol victoria 2-0 cu Middlesbrough FC de pe 20 octombrie 2007, un gol împotriva lui Schalke 04 în Champions League și două goluri în victoria cu Manchester City. Drogba a continuat să înscrie dar a suferit o accidentare la un antrenament al lui Chelsea, nu a jucat timp de o lună și a ratat partidele importante cu Valencia, Arsenal și Liverpool.

Drogba a reintrat pe teren la pauza meciului cu QPR din Cupa Angliei. A fost chemat apoi la Cupa Africii pe Națiuni să reprezinte echipa națională a Coastei de Fildeș. La primul meci după întoarcerea din Africa, Drogba a înscris ambele goluri ale echipei sale în victoria 2-1 împotriva lui Arsenal. După acea victorie, Chelsea a egalat-o pe Manchester United la puncte. Pe 26 aprilie 2008, Drogba l-a accidentat pe Nemanja Vidić de la Manchester United. Sârbului i-a trebuit să-i fie cusută buza și a rămas și fără un dinte. S-a pus întrebarea dacă Drogba a făcut-o intenționat. Pe 26 noiembrie 2006, Drogba l-a lovit pe Vidić cu cotul. În ciuda speculațiilor, cartonașul galben primit de Drogba pentru acea intrare a fost considerat ca fiind o pedeapsă dreaptă de către Federația Engleză de Fotbal. După primul meci din semi-finala UEFA Champions League cu Liverpool, Drogba a intrat într-o polemică cu Rafael Benítez care a spus despre el că este un mare trișor. Drogba a declarat atunci despre antrenorul lui Liverpool: „Benítez era un antrenor pe care eu l-am respectat mult. Am început să cred că are clasă dar m-a dezamăgit. Vorbele sale au arătat că este slab. Un mare antrenor niciodată nu ar ataca într-un asemenea mod un jucător. Ar trebui să se concentreze asupra fundașilor săi și nu asupra mea. În primul meci, Carragher și Škrtel nu se mai opreau. La finalul meciului eram plin de vânătăi. Anul trecut mi-am rupt o coastă în semi-finala UEFA Champions League cu Liverpool.”

Pe 30 aprilie 2008, Drogba a înscris 2 goluri în semi-finala cu Liverpool în victoria lui Chelsea 3-2 pe Stamford Bridge. A fost pentru prima oară când Chelsea a bătut-o pe Liverpool în semi-finalele Champions League. De asemenea, Chelsea a ajuns în prima ei finală. Drogba a devenit golgheterul echipei în cupele europene, ajungând la cota 17 după golurile cu Liverpool. El l-a depășit astfel pe Peter Osgood care a înscris 16 goluri pentru Chelsea în cupele europene. În finala UEFA Champions League, Drogba a fost eliminat în minutul 117 după ce l-a lovit din nou pe sârbul Nemanja Vidić. El a devenit al doilea jucător eliminat în istoria finalelor UEFA Champions League. Primul a fost Jens Lehmann în 2006. Chelsea a pierdut finala 6-5 la penaltyuri, după 1-1 în prelungiri. După meci, antrenorul secund al lui Chelsea, Henk Ten Cate a spus că lui Drogba i-a fost frică să execute penaltyul la sfârșitul meciului. Căpitanul echipei, John Terry l-a înlocuit dar a ratat și Chelsea a pierdut finala.

2008-2009
Drogba a suferit o serie de accidentări la începutul sezonului și a încercat să ajungă la condiția fizică necesară, lipsind până în noiembrie. A înscris primul său gol în Cupa Angliei în Cupa Ligii dar echipa sa a pierdut împotriva lui Burnley. Drogba a înscris al doilea său gol în victoria 2-1 cu CFR Cluj din UEFA Champions League, care a trimis-o pe Chelsea mai departe. În decembrie, Drogba a înscris primul său gol în sezonul de Premier League 2008-2009 împotriva lui West Bromwich Albion, meciul terminându-se 2-0 pentru Chelsea.

Prin golurile sale reușește să-și ducă echipa până în finala Ligii Campionilor 2011–2012, câștigată în fața celor de la Bayern München. În acel meci a marcat golul egalizator din minutul 88, reușind să înscrie un gol și la loviturile de la departajare.

În noiembrie 2012, Drogba a fost numit cel mai bun jucător al lui Chelsea din toate timpurile într-un sondaj realizat de Chelsea Magazine în rândul a 20.000 de fani.

Shanghai Shenhua (2012–2013) 
Pe 22 mai 2012, Chelsea a scris pe site-ul lor oficial că Drogba "va părăsi clubul atunci când contractul său expiră la sfârșitul lunii iunie", 2012.  La data de 19 iunie 2012, Drogba a declarat că va semna cu echipa chineză din Super League ,Shanghai Shenhua, alăturându-se, de asemenea, fostului său coechipier de la Chelsea, Nicolas Anelka. S-a anunțat că el a semnat un contract de doi ani și jumătate , unde cei de la Shanghai îi vor plăti 200.000 £ pe săptămână.

Galatasaray (2013–prezent) 

Pe 28 ianuarie 2013, Drogba a semnat un contract pe un an și jumătate cu echipa turcă Galatasaray ce evoluează în Süper Lig. Ar încasa o sumă de 4 milioane de euro pe sezon și 15.000 de euro pe fiecare meci.

Totuși, pe 30 ianuarie 2013 Shenhua a afirmat într-o conferință de presă faptul că Drogba și-ar încălca contractul cu aceștia mutându-se la Galatasaray. Drogba a spus că salariul acestuia nu i-a fost plătit de către club și a cerut FIFA să-i invalideze contractul. În februarie 2013, FIFA a emis o permisiune temporară, acesta putând să joace pentru Galatasaray.

Pe 15 februarie, Drogba a marcat golul de debut pentru Galatasaray la doar 5 minute după ce a intrat pe teren din postură de rezervă în meciul contra Akhisar Belediyespor încheiat cu scorul de 2-1.

La națională
Drogba este internațional ivorian și și-a ajutat echipa să se califice în premieră la Campionatul Mondial de Fotbal 2006. Este golgheterul Coastei de Fildeș. Prima sa selecție a fost pe 8 septembrie 2002 împotriva Africii de Sud. A înscris primul său gol pentru „elefanți” pe 11 februarie 2003 în victoria 3-0 împotriva Camerunului. A înscris 9 goluri în 8 partide de calificare la Campionatul Mondial. A fost pe locul 2 după Samuel Eto'o la premiul Jucătorul African al Anului. A înscris 27 de goluri în 41 de selecții, până la data de 21 august 2007.

În februarie 2006, Drogba a fost pentru prima oară căpitan la echipa națională în victoria în semi-finala Cupei Africii pe Națiuni câștigată cu Nigeria. El a înscris și în sfertul de finală cu Camerun câștigat la penaltyuri cu 12-11. Coasta de Fildeș a pierdut însă finala la penaltyuri cu 4-2 împotriva Egiptului. Penaltyul lui Drogba a fost apărat de către portarul egiptean, Essam El-Hadary. La Campionatul Mondial din 2006, Coasta de Fildeș a avut o grupă cu Serbia și Muntenegru, Țările de Jos și  Argentina. Pe 11 iunie 2006, Drogba a înscris primul său gol la Campionatul Mondial în partida cu Argentina, pierdută cu 2-1. La conferința de presă de după meci, Drogba și-a lăudat coechipierii pentru prestația lor (mai ales pe Bakari Kone și Didier Zokora). El a mai spus că el și coechipierii săi trebuie să își îmbunătățească jocul și să aibă o posesie mai bună: „Fotbalul nu este un sport individual. Câștigi și pierzi întotdeauna ca o echipă. Am avut multe șanse dar le-am irosit. Asta este între echipele mari ca Argentina și noi.” Coasta de Fildeș a fost eliminată de la Campionatul Mondial după al doilea meci 1-2 în fața Țărilor de Jos. Ei au învins cu 3-2 Serbia în ultimul meci pe care l-au disputat în grupă, dar nu mai avea nicio miză.

La Cupa Africii pe Națiuni din 2008, Coasta de Fildeș a avut o grupă cu Nigeria, Mali și Benin. Drogba a înscris două goluri în grupe în victoria 4-1 împotriva Beninului și 3-0 cu Mali. Coasta de Fildeș cu golul lui Salomon Kalou și au terminat confortabil pe locul 1 cu 9 puncte. În semi-finale, Drogba a înscris din nou în victoria 5-0 împotriva Guineei, ultimele 4 goluri căzând în ultimele 20 de minute. Semi-finala a fost o rejucare a finalei din 2006 împotriva Egiptului. Coasta de Fildeș a pierdut 4-1 în fața Egiptului și apoi a pierdut și în confrunatrea pentru locul al treilea cu 4-2 în fața Ghanei. Drogba a terminat turneul ca golgheter la egalitate cu Salomon Kalou, Abdul Kader Keita și Boubacar Sanogo cu 3 goluri.

Marchează șase goluri în cinci meciuri în campania pentru calificarea la CM 2010. Se accidentează într-un meci amical cu Japonia din 4 iunie 2010. La Cupa Africii pe Națiuni 2012 naționala Coastei de Fildeș cade într-o grupă cu Sudan, Angola și Burkina Faso. Echipa sa pierde în finala cu Zambia, după ce Drogba ratează un penalty.

Viața personală 
Drogba este căsătorit cu Diakité Lalla, pe care a cunoscut-o la Paris; cei doi au împreună trei copii. Fiul său cel mare, Isaac, s-a născut în Franța, în 1999. Drogba are doi frați mai mici, care sunt de asemenea fotbaliști: Joël și Freddy Drogba. Pe 24 ianuarie 2007, Drogba a intrat într-un program la United Nations Development Programme (UNDP), ca ambasador.

Statistici carieră

Club
Actualizat la 8 martie 2014.

Internațional
Actualiza la 8 martie 2014.

Goluri internationale
Actualizat la 5 martie 2014.

Palmares

Club
Chelsea
FA Premier League: 2004–05, 2005–06, 2009–10
FA Cup: 2006–07, 2008–09, 2009–10, 2011–12
Football League Cup: 2004–05, 2006–07
UEFA Champions League: 2011–12
FA Community Shield: 2005, 2009

Galatasaray
Süper Lig: 2012–13
TFF Süper Kupa: 2013
Türkiye Kupası: 2013–14

Individual
Onze d'Or: 2004
Golgheterul Cupei UEFA: 2003–04
Ligue 1 Goal of the Year: 2003–04
Ligue 1 Team of the Year: 2003–04
Ligue 1 Player of the Year: 2003–04
African Footballer of the Year: 2006, 2009
Chelsea Players' Player of the Year: 2007
Golden Boot Landmark Award 10: 2006–07
Golden Boot Landmark Award 20: 2006–07
PFA Team of the Year: 2006–07, 2009–10
FA Community Shield — Man of the Match: 2005
Côte d'Ivoire Player of the Year: 2007, 2012
League Cup Final — Man of the Match: 2007
Premier League Golden Boot: 2007, 2010
FA Cup Final — Man of the Match: 2010
ESM Team of the Year: 2006–07
UEFA Team of the Year: 2007
FIFA/FIFPro World XI: 2007
BBC African Footballer of the Year: 2009
Chelsea Player of the Year: 2010
Time Top 100: 2010
Africa Cup Top Scorer: 2012
Africa Cup Team of the Tournament: 2006, 2008, 2012
UEFA Champions League Final — Man of the Match: 2012
Golden Foot: 2013
 — golgheter all-time

Referințe

Legături externe

 Didier Drogba's official website – available in English and French
 
 
 BBC World Service: African Footballer of the Year 2008
 Profile  at SoccerSurfer.com
 ESPN Profile 

Nașteri în 1978
Ivorieni în viață
Fotbaliști africani
Fotbaliști ivorieni
Fotbaliști internaționali ivorieni
Atacanți
Fotbaliști ai Chelsea FC
Fotbaliști ai lui Olympique de Marseille
Fotbaliști ai Premier League
Fotbaliști ai Galatasaray SK
Fotbaliști ai cluburilor din Franța
Fotbaliști ai Campionatului Mondial de Fotbal 2014
Fotbaliști ai Campionatului Mondial de Fotbal 2010
Fotbaliști ai Campionatului Mondial de Fotbal 2006
Cetățeni naturalizați în Franța